O‘zbekiston Respublikasi Markaziy bankining 2002-yil yuzasidan hisoboti to‘g‘risida

O‘zbekiston Respublikasi Markaziy banki raisining O‘zbekiston Respublikasi Markaziy bankining 2002-yilgi faoliyati yakunlari yuzasidan hisobotini tinglab, Budjet, bank va moliya masalalari qo‘mitasining qarorini ko‘rib chiqib hamda “Deloyt end Tush” xalqaro auditorlik kompaniyasining xulosasini ma’lumot uchun qabul qilib, O‘zbekiston Respublikasi Oliy Majlsi Kengashi qaror qiladi:
 1. O‘zbekiston Respublikasi Markaziy bankining 2002-yil yuzasidan hisoboti tasdiqlansin.
 2. O‘zbekiston Respublikasi Markaziy banki:
 qat’iy pul-kredit siyosati yuritishni makroiqtisodiy budjet siyosati vazifalari bilan o‘zaro puxta muvofiqlashtira borib, pul summasi tarkiblarini tartibga solish hamda pul mablag‘larining bankdan tashqari muomalasini qisqartirish yuzasidan qo‘shimcha chora-tadbirlar ko‘rgan holda davom ettirsin: 
 tijorat banklarining likvidligini tartibga solish vositalaridan foydalanishni kengaytirsin, banklararo pul bozorinining yangi vositalarini — valyuta depozitlari, davlat qimmatli qog‘ozlari va boshqa birinchi toifali aktivlar garovi operatsiyalarni qo‘llash chora-tadbirlarini ko‘rsin;
 “Fuqarolarning banklardagi omonatlarini himoyalash kafolatlari to‘g‘risida”gi O‘zbekiston Respublikasi Qonuni talablariga muvofiq fuqarolarning omonatlari himoyalanishini kafolatlash mexanizmini kuchaytirish yuzasidan fuqarolarning banklardagi omonatlarini kafolatlash fondi va tijorat banklari bilan birgalikda kompleks chora-tadbirlarni amalga oshirishni davom ettirsin;
 “Kredit uyushmalari to‘g‘risida”gi O‘zbekiston Respublikasi Qonuni talablariga muvofiq kredit uyushmalarini tashkil etish kengayib borishiga ko‘maklashsin;
 valyuta bozorini yanada erkinlashtirishga hamda joriy valyuta operatsiyalari bo‘yicha milliy valyutaning to‘liq konvertaciya qilinishiga erishishga qaratilgan chora-tadbirlarni bosqichma-bosqich amalga oshirsin.
 3. Qoraqalpog‘iston Respublikasi Vazirlar Kengashi viloyatlar, shaharlar va tumanlarning hokimliklari manfatdor vazirliklar, davlat qo‘mitalari va idoralar bilan birgalikda iste’mol bozorlarini zarur tovarlar bilan to‘ldirish, kichik va o‘rta biznesni, dehqon va fermer xo‘jaliklarini har tomonlama qo‘llab-quvvatlash va rivojlantirish asosida pullik xizmatlar ko‘rsatish sohasini kengaytira borish hamda naqd pul tushumi tushishini, ish haqi, pensiya va nafaqalar hamda aholiga to‘lanadigan boshqa to‘lovlar o‘z vaqtida berilishini ta’minlash yuzasidan zarur chora-tadbirlar ko‘rsinlar.
 4. Ushbu qaror O‘zbekiston Respublikasi Oliy Majlisining tasdig‘iga kiritilsin.